
RAPORT DE SPECIALITATE
la proiectul de hotărâre privind dobândirea în proprietatea privată a comunei Cornetu și trecerea în domeniul public al comunei Cornetu a terenului intravilan în suprafață de 268 mp, identificat cu nr. cadastral 57090, înscris în CF nr. 57090 Cornetu, situat în Tarlaua 16, Parcela 43/9/33, lot 3
Analizând proiectul de hotărâre privind dobândirea în proprietatea privată a comunei Cornetu și trecerea în domeniul public al comunei Cornetu a imobilului-teren în suprafață de 268 mp, identificat cu nr. cadastral 57090, înscris în CF nr. 57090 Cornetu, situat în Tarlaua 16, Parcela 43/9/33, lot 3, constatăm următoarele:
Imobilul-teren în suprafață de 268 mp, identificat cu nr. cadastral 57090, înscris în CF nr. 57090 Cornetu, a făcut obiectul unei Declarații de renunțare la dreptul de proprietate autentificată sub nr. 468 din 29.04.2022 de Biroul Individual Notarial „Mihaela Ruxandra Brișcan”, prin care TOP CASE ECO S.R.L., reprezentată legal prin doamna Ciupercă Daniela, a renunțat la dreptul de proprietate asupra acestuia.
Din documentația cadastrală și din extrasul de carte funciară pentru informare rezultă că terenul este identificat ca „lot 3 – drum acces”.
Prin urmare, este necesară reglementarea situației juridice a imobilului și evidențierea acestuia în patrimoniul comunei Cornetu, în condițiile prevăzute de legislația în vigoare.
Potrivit art. 562 alin. (2) din Legea nr. 287/2009 privind Codul civil, proprietarul unui imobil poate renunța la dreptul său de proprietate prin declarație autentică, iar imobilul intră în patrimoniul unității administrativ-teritoriale pe raza căreia se află, în condițiile legii.
Totodată, conform art. 889 din Codul civil, renunțarea la dreptul de proprietate asupra unui imobil constituie un fapt juridic supus înscrierii în cartea funciară, în condițiile legii.
În ceea ce privește regimul juridic ulterior al imobilului, potrivit art. 129 alin. (2) lit. c) din O.U.G. nr. 57/2019 privind Codul administrativ, consiliul local exercită atribuții privind administrarea domeniului public și privat al comunei, iar, potrivit dispozițiilor art. 289 din același act normativ, bunurile care alcătuiesc domeniul public al unității administrativ-teritoriale sunt evidențiate în inventarul bunurilor care aparțin domeniului public.
De asemenea, în conformitate cu prevederile art. 296 alin. (2) și (7) din O.U.G. nr. 57/2019, trecerea unui bun din domeniul privat al unității administrativ-teritoriale în domeniul public al acesteia se realizează prin hotărâre a consiliului local, în condițiile legii, cu respectarea regimului juridic al bunurilor proprietate publică.
Având în vedere faptul că imobilul este identificat cadastral ca „lot 3 – drum acces”, acesta este destinat asigurării accesului la imobilele învecinate, ceea ce justifică declararea sa ca bun de interes public local și includerea sa în domeniul public al comunei Cornetu.
Din punct de vedere patrimonial, adoptarea proiectului de hotărâre este necesară pentru asigurarea unei evidențe clare și corecte a bunului în patrimoniul comunei, precum și pentru actualizarea corespunzătoare a inventarului bunurilor care aparțin domeniului public al comunei Cornetu, însușit prin H.C.L. Cornetu nr. 17/30.03.2010, cu modificările și completările ulterioare.
Față de cele constatate și analizate, apreciem că proiectul de hotărâre privind dobândirea în proprietatea privată a comunei Cornetu și trecerea în domeniul public al comunei Cornetu a terenului intravilan în suprafață de 268 mp, identificat cu nr. cadastral 57090, înscris în CF nr. 57090 Cornetu, situat în Tarlaua 16, Parcela 43/9/33, lot 3, este fundamentat din punct de vedere al situației patrimoniale și poate fi supus analizei și aprobării Consiliului Local al comunei Cornetu.

Compartimentul Contabilitate, Evidență Patrimoniu, Buget, 
Consilier superior,
Moraru Elena

